સરકારની નીતિવિષયક બાબતોમાં પણ ધાર્મિક ગુરુઓના અભિપ્રાયનું વજન પડે છે અને હવે તો કર્ણાટકના આવા ઘણા ગુરુ-સાધુ-સંતો સક્રિય રાજકારણમાં ઝુકાવવા માગે છે! ઉડૂપી, ધારવાડ, ચિત્રદુર્ગ, દક્ષિણ કન્નડામાં આવી માગણી ઊઠી છે. ઉત્તર પ્રદેશમાં યોગી આદિત્યનાથ મુખ્યમંત્રી છે, તો દક્ષિણ ભારતમાં કેમ નહિ? અત્યારે સ્થિતિ એવી છે કે કયા નેતા કયા મઠમાં છે અને કયા ગુરુ – મઠાધિપતિ – કયા પક્ષને સમર્થન આપે છે? એની ચર્ચા છે.